
ŠIAULIŲ MIESTO SAVIVALDYBĖS TARYBA

SPRENDIMAS
DĖL PRITARIMO ĮKEISTI PASKESNIU ĮKEITIMU ŽEMĖS SKLYPO NUOMOS TEISĘ ĮKEIČIANT PASKESNIU ĮKEITIMU NUOSAVYBĖS TEISE PRIKLAUSANČIUS PASTATUS IR KITUS INŽINERINIUS STATINIUS ŽEMĖS SKLYPE IŠRADĖJŲ G. 11A, ŠIAULIŲ MIESTE

2024 m.                   d. Nr. T-
Šiauliai 

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsnio 4 dalimi, Naudojamų kitos paskirties valstybinės žemės sklypų nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl naudojamų kitos paskirties valstybinės žemės sklypų pardavimo ir nuomos“, 44¹ punktu, atsižvelgdama į uždarosios akcinės bendrovės LZT NT 2024 m. sausio 9 d. prašymą (registracijos DVS „Avilys“ Nr. G-251), Šiaulių miesto savivaldybės taryba nusprendžia:
Pritarti, kad įkeičiant paskesniu įkeitimu uždarajai akcinei bendrovei LZT NT nuosavybės teise priklausančius pastatus 10B2p (unikalus Nr. 2997-3014-10062), 18F2b (unikalus Nr. 2997-3014-1182), 20F2b (unikalus Nr. 2997-3014-1206), 21H1p (unikalus Nr. 2997-3014-1217) ir kitus inžinerinius statinius (unikalus Nr. 4400-2058-6983) adresu Išradėjų g. 11A, Šiaulių mieste, būtų paskesniu įkeitimu įkeista šiems statiniams eksploatuoti reikalingo 1,0545 ha ploto valstybinės žemės sklypo (unikalus Nr. 4400-0895-2056, kadastro Nr. 2901/0023:796) Išradėjų g. 11A, Šiaulių mieste, išnuomoto 2006 m. liepos 12 d. valstybinės žemės nuomos sutartimi Nr. N29/06-0136, nuomos teisė.
Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

